復出只騎1駒 周俊樂搞邊科？
2024年05月13日 09:54
東網電視
更多新聞短片
周俊樂周三復出上陣，只得1匹坐騎。
對上3次賽事停賽缺陣嘅本地薑周俊樂，今個禮拜三谷戰復出上陣，但佢卻只得一匹坐騎，就係第8場四班谷草1200米嘅「晉神」，情況比較少見。Jerry近年都係主要同容天鵬合作，今次容廐出3駒都唔係用周俊樂，但「綫路光明」近3場都係用咗唔同騎師，今次重配為此駒入Q嘅楊明綸都唔奇，而「摩界」上仗已由希威森接手，反而剛戰得第3名嘅「領頭先駒」冇搵返今季騎過此駒5次嘅Jerry就比較特別。
不過，周俊樂同葉楚航呢對騎練組合亦唔好太忽視，事關Jerry停賽前最後一場頭馬，正正出自葉廐嘅「謙謙君子」，而「晉神」無疑演出飄忽，但多次證明有能力喺四班谷草1200米追近，睇吓今次改用Jerry能否帶來意外驚喜。